Son kulturkirke

Son kulturkirke er en kirke i Vestby. Den ble vigslet den 30. november 2014.

Det dreier seg om en flerbrukskirke nær Son sentrum som ble tegnet av Kvernaas arkitekter og oppført av Hersleth entreprenør. Kirken er for det meste av mur, men har også noe tre i fasaden.

Helt siden Såner kirke brant i 1995 og ny kirke ble gjenoppført fem år senere, hadde det ligget i kortene at det skulle oppføres et flerbruksbygg i Son i tillegg til seremonikirken i Såner, men først i 2011 ble kulturkirken finansiert.

Referanser

Eksterne lenker 
 Kirkens nettsted
 Kvernaas arkitekter om Son kulturkirke

 Son kulturkirke på Kirkesøk

Kirker i Vestby
Kirker i Søndre Follo prosti
Norske kirker fra 2014